|  |  |
| --- | --- |
| Novi logo - Boja_Mali..jpg | [25. новембар 2011.] **11/11** |
|  |  |

|  |
| --- |
| **новембар 2011. године** |
| САОПШТЕЊЕ ЗА МЕДИЈЕ |

**Стопа реалног раста БДП за 2010. годину 0,8% (коначни подаци)**

 У односу на 2009. годину, БДП номинално већи 1,0% (коначни подаци)

Бруто домаћи производ за 2010. годину, обрачунат примјеном „Производне методе“, исказан у текућим цијенама као коначни податак, износи 8 308 120 000 КМ, односно 5 798 КМ по становнику. У односу на 2009. годину, бруто домаћи производ је номинално већи за 1,0%, а реално за 0,8%.

У структури бруто домаћег производа најзначајнијe учешће има подручје Трговине са 12,4%, затим слиједи Пољопривреда са 10,7%, Државна управа, одбрана и обавезно социјално осигурање са 9,8%, потом Пословање некретнинама, изнајмљивање и пословне дјелатности са 9,1%, Прерађивачка индустрија са 8,9% итд.

Највећи реални раст по подручјима дјелатности забиљежен је у подручјима Вађење руда и камена 11,0%, Прерађивачка индустрија 4,5%, Угоститељство 3,6%, Производња и снабдијевање електричном енергијом, гасом и водом 3,0%, док је негативна стопа раста забиљежена у подручјима Рибарство (–32,9%), Грађевинарство (-7,9%) и Пољопривреда (-5,7%).

Према доходовном приступу, у структури бруто домаћег производа средства за запослене учествују са 47,0%, потрошња фиксног капитала са 14,7%, нето оперативни вишак и нето мјешовити доходак са 21,3%, и нето порези на производњу са -0,4%.

Према потрошном приступу у структури бруто домаћег производа издаци за коначну потрошњу учествују са 98,3%, бруто инвестиције са 22,5%, извоз роба и услуга са 37,2%, а увоз роба и услуга са 57,9%.

Коначну потрошњу чине издаци домаћинстава 75,4%, издаци за непрофитне институције 1,1% и издаци за коначну потрошњу државе (индивидуална и колективна) 21,8%.

У 2010. години у односу на 2009. годину, номинална вриједност коначне потрошње порасла је за 2,4%, у оквиру које издаци за коначну потрошњу домаћинстава биљеже раст од 2,1%. Бруто инвестиције у стална средства биљеже пад од 16,9% док увоз роба и услуга биљеже раст за 12,0%, а извоз роба и услуга за 31,9%.

 **Просјечна нето плата у октобру 802 КМ**

Највиша просјечна нето плата у подручју *Финансијско посредовање* 1 230 КМ, најнижа у подручју *Угоститељство* 538 КМ

**Просјечна мјесечна нето плата** запослених у Републици Српској,исплаћена у октобру 2011. године износи802 КМ, а просјечна мјесечна бруто плата 1 320 КМ.

У периоду јануар-октобар 2011. године просјечна нето плата је износила 808 КМ, а просјечна бруто плата 1 322 КМ. У односу на исти период прошле године, просјечна нето плата порасла је номинално за 3,4%, али реално забиљежен је пад за 0,5%.

Просјечна нето плата исплаћена у октобру 2011. године у односу на септембар исте године мања је номинално за 0,7% и реално за 1,8%. У односу на просјечну нето плату у 2010. години, просјечна нето плата у октобру 2011. године већа је номинално за 2,3%, а реално мања за 2,1%. У октобру 2011. године у односу на исти мјесец прошле године просјечна нето плата номинално већа је за 3%, а реално мања за 1%.

Највиша просјечна нето плата у октобру 2011. године, посматрано по подручјима дјелатности, исплаћена је у подручју *Финансијско посредовање* и износи 1 230 КМ, а најнижа у подручју *Угоститељство* 538 КМ.

У октобру 2011. године, у односу на септембар 2011. године, највећи номинални раст нето плате забиљежен је у подручјима *Пословање некретнинама, изнајмљивање и пословне дјелатности* за *6,1%, Прерађивачка индустрија за 2%, Производња* *и снабдијевање електричном енергијом, гасом и водом* за 1,1% и *Пољопривреда, лов и шумарство за* 1%, док је номинално нижа плата у подручјима *Образовање 3,4%, Финансијско посредовање 1,8%, Здравствени и социјални рад 1,5% и Угоститељство 0,9%*

 KM

2011.

2010.

 Графикон 1. Просјечнe нето платe запослених по мјесецима

**Мјесечна инфлација у октобру 2011. године 1,1%**

Годишња инфлација (X 2011/X 2010.) 4,0%

Цијене производа и услуга, које се користе за личну потрошњу у Републици Српској, мјерене индексом потрошачких цијена, у октобру 2011. године у односу на септембар 2011. године, у просијеку су више за 1,1%.

Овакаво кретање цијена цијена резултирало је преласком обрачуна електричне енергије са љетне на зимску тарифу, повећање цијене плина 3,2% као и повећање цијене гријања у Приједору што је узроковало раст цијена у одјељку *Становање* 11,1%.

Раст цијена је још забиљежен и у одјељцима *Алкохолна пића и дуван, Намјештај и покућство, Храна и безалкохолна пића* и *Остала добра и услуге.*

У одјељку *Алкохолна пића и дуван* гдјеје у октобру забиљежен раст цијена од0,3% највећи утицај имало је повећање цијена пива за 0,9%, жестокоих пића за 0,7% и вина за 0,4%.

Индекс одјељка *Намјештај* *и покућство* виши је за 0,2% што је проузроковано повећањем цијена малих апарата и разних додатака за домаћинство (сијалице, прекидачи, утичнице и сл).

И у одјељку *Храна и безалкохолна пића* забиљежен је раст цијена 0,1%, и то у групи *Храна* цијене су у просијеку остале непромијељене, док група *Безалкохолних пића* биљежи раст 0,6%. Иако група *Храна* у просијеку не биљежи промјене цијена, подгрупа *Поврће* биљжи повећање цијена за 5,3%, *подгрупа Риба* биљежи раст цијена 0,7% због повећања цијене прерађене и конзервисане рибе за 2,9%, затим подгрупа *Остали прехрамбени производи* биљежи раст 0,5% због повећања цијене прашка за пециво 1,9%, концентроване супе 0,8% и кухињске соли 0,6%, као и подгрупа *Млијеко, сир и јаја* која биљежи раст 0,3% због повећања цијене млијека 0,8% и јогурта 0,7%. Са друге стране подгрупа *Воће* биљежи пад цијена за 3,4%, подгрупа *Уља и масноће* биљежи пад цијена 1,1% због ниже цијене јестивог уља за 1,6%, затим подгрупа *Хљеб и житарице* биљежи пад цијена за 0,6% због ниже цијене бијелог брашна за 2,3%, као и подгрупа *Шећер, џем, мед, чоколада* која биљежи пад цијена за 0,1% због ниже цијене шећера за 0,6%. На повећање цијена *Безалкохолних пића* за 0,6% највише је утицало повећање цијена какаа и чоколаде у праху за 1,5% као и кафе за 1,2%.

Повећање цијена у одјељку *Остала добра и услуге за 0,1%* проузроковано је повећањем цијена у подгрупи *Накит и сатови* за 0,8%.

Иако је дошло до повећања цијене карте за градски превоз у Бањалуци, због ниже цијене у подгрупи *Горива и мазива* за 0,8% одјељак *Превоз* биљежи пад цијена за 0,3%.

Цијене производа и услуга, који се користе за личну потрошњу у Републици Српској, у октобру 2011. године у односу на исти мјесец 2010. године, више су у просјеку за 4,0%.

Посматрано по одјељцима намјене потрошње, у октобру 2011. године у односу на октобар 2010. године, највиши раст забиљежен је код одјељка *Комуникације* за 10,1%, затим слиједе индекси одјељака: *Превоз* за 9,0%, *Алкохолна пића и дуван* за 8,0%, *Храна и безалкохолна пића* за 5,3%, *Становање* за 3,0%, *Намјештај и покућство за 2,3%*, *Ресторани и хотели* за 0,4%, *Рекрација и култура* 0,3%, *Образовање* 0,1%.Индекс одјељка *Остала добра* и *услуге* нижи је за 0,3%, индекс одјељка *Здравство* нижи је за 1,6%,док је индекс одјељка *Одјећа и обућа* нижи за 4,8%.

**Цијене произвођача индустријских производа (X 2011/IX 2011.) у просјеку више 0,1%**

Цијенe произвођачa индустријских производа у октобру 2011. године у односу на септембар 2011. године у просјеку су више за 0,1%, а у односу октобар 2010. године за 4,0%.

Посматрано по намјени потрошње, у октобру 2011. године у односу на септембар 2011. године цијене енергије у просјеку су више за 0,8%, цијене нетрајних производа за широку потрошњу за 0,2%, цијене интермедијарних производа у просјеку су ниже за 0,7%, док су цијене капиталних прозвода као и цијене трајних производа за широку потрошњу у просјеку остале на истом нивоу.

Цијене капиталних прозвода, посматрано по намјени потрошње, у октобру 2011. године у односу на октобар 2010. године, у просјеку су више за 11,5%, цијене нетрајних производа за широку потрошњу за 5,1%, цијене енергије за 5,0%, цијене интермедијарних производа за 2,1%, док су цијене трајних производа за широку потрошњу у просјеку ниже за 0,4%.

Посматрано по подручјима индустријске производње (PRODCOM), цијене подручја (Ц) вађење руда и камена, у октобру 2011. године у односу на септембар 2011. године у просјеку су више за 0,7%, цијене подручја (Е) производња и снабдјевање електричном енергијом, гасом и водом су више за 0,5%, док су цијене подручја (Д) прерађивачка индустрија у просјеку ниже за 0,3%.

У октобру 2011. године, у односу на октобар 2010. године, цијене подручjа *Вађење руда и камена* у просјеку су више за 14,0%, цијене подручја *Прерађивачка индустрија* за 4,0% и цијене подручја *Производња и снабдијевање електричном енергијом*, *гасом и водом* за 1,2 %.

**Индекс индустријске производње (X 2011/∅ 2010.) већи 10,8%**

Индекс запослених у индустрији (Х 2011/∅ 2010.) мањи 2,7%

**Индустријска производња** остварена у октобру 2011. године у односу на просјечну мјесечну производњу из 2010. године већа је за 10,8%, у односу на претходни мјесец текуће године већа је за 7,4% и у односу на исти мјесец прошле године за 5,9%.

Индустријска производња остварена у периоду јануар - октобар 2011. године у односу на исти период прошле године већа је за 6,7%. У истом периоду у подручју *Вађење руда и камена*  забиљежена је позитивна стопа промјене од 21,0%, у подручју *Прерађивачка индустрија* позитивна стопа промјене од 4,6% и у подручју *Производња и снабдијевање електричном енергијом* позитивна стопа промјене од 3,5%.

Посматрано по економској намјени индустријских производа у периоду јануар - октобар 2011. године у односу на исти период прошле године забиљежена је позитивна стопа промјене трајних производа од 35,0%, енергије од 8,3%, интермедијарних производа од 6,6% и нетрајних производа од 3,5%, док је код капиталних производа забиљежена негативна стопа промјене од 6,1%.

**Број запослених у индустрији** у октобру 2011. године у односу на септембар 2011. године мањи је за 0,4%.

Укупан број запослених у индустрији у периоду јануар - октобар 2011. године у поређењу са истим периодом прошле године мањи је за 2,1%, при чему је у подручју *Вађење руда и камена* остварен раст од 3,3% и у подручју - *Производња и снабдијевање електричном енергијом* раст од 0,3%, док је у подручју *Прерађивачка индустрија* забиљежен пад броја запослених од 3,1%.

**Покривеност увоза извозом (у периоду I – X 2011.) 57,1%**

Извоз (I-X 2011/I-X 2010.) повећан 18,5%

У оквиру укупно остварене робне размјене Републике Српске са иностранством у октобру ове године, проценат покривености увоза извозом износио је 55,7%. У октобру 2011. године, остварен је извоз у вриједности 221 милиона КМ и увоз у вриједности од 397 милиона КМ.

У периоду јануар – октобар 2011. године остварен је извоз у вриједности од 2 милијарде 132 милионa КМ, што је за 18,5% више у односу на исти период претходне године. Увоз је, у истом периоду, износио 3 милијарде 733 милиона КМ, што је за 12,7% више у односу на исти период претходне године.

Проценат покривености увоза извозом за првих десет мјесеци текуће године износио је 57,1%, док је спољнотрговински робни дефицит износио милијарду и 601 милиона КМ.

У погледу географске дистрибуције робне размјене Републикe Српскe са иностранством, у периоду јануар – октобар 2011. године, највише се извозило у Србију и то у вриједности од 389 милиона КМ, односно 18,3%, те у Италију, у вриједности од 307 милиона КМ, односно 14,4% од укупног оствареног извоза.

У истом периоду, највише се увозило из Русије и то у вриједности од милијарду 14 милиона КМ, односно 27,2% и из Србије, у вриједности од 691 милиона КМ, односно 18,5% од укупно оствареног увоза.

Посматрано по групама производа, у периоду јануар – октобар 2011. године, највеће учешће у извозу остварују нафтна уља и уља добијена од битуменских минерала (осим сирових) са укупном вриједношћу од 311 милиона КМ, што износи 14,6% од укупног извоза, док највеће учешће у увозу остварује нафта и уља добијена од битуменских минерала (сирова), са укупном вриједношћу од 997 милиона КМ, што износи 26,7% од укупног увоза.

хиљ. КМ

2011

2010

Графикон 2. Извоз и увоз по мјесецима у хиљадама КМ

**Промет у трговини на мало већи 0,3% (X 2011/IX 2011.)**

Промет у трговини на мало у октобру 2011. године у односу на септембар 2011. године већи је за 0,3%, у односу на октобар 2010. године већи је за 4,6%, док је у односу на просјек 2010. године већи 13,0%.

У структури промета највише учествује трговина на мало у неспецијализованим продавницама са 29,3%, трговина на мало моторним горивима и мазивима са 28,7% и остала трговина на мало новом робом у специјализираним продавницама са 20.5%, док најмање учествује трговина на мало изван продавница 0,3%.

**Забиљежено 1,6% више ноћења у октобру 2011. него у септембру 2011.**

Највише ноћења туриста из Хрватске и то 7 867

У октобру 2011. године Република Српска је располагала са капацитетом од 4 139 соба, односно 8 860 лежаја.

Остварено је 21 649 долазака, што је у односу на септембар 2011. године мање за 3,4%, и 59 089 ноћења, што је у односу на септембар 2011. године више за 1,6%.

Поредећи октобар 2011. године у односу на октобар 2010. године, забиљежено је повећање броја долазака за 0,7% и повећање броја ноћења за 8,6%.

Домаћи туристи су остварили 13 037 долазака, што је у односу на на октобар 2010. године мање за 1,8% као и 36 352 ноћења, што је у односу на на октобар 2010. године мање за 2,9%.

Страни туристи су остварили 8 612 долазака, што је у односу на на октобар 2010. године више за 4,9%, као и 22 737 ноћења, што је у односу на октобар 2010. године више за 34,0%.

Од страних туриста, највише ноћења су остварили туристи из Хрватске (7 867), што је у односу на октобар 2010. године више за 231,4%. На другом мјесту је Србија са остварених 6 082 ноћења, што је у односу на октобар 2010. године мање за 10,8%. На трећем мјесту по оствареном броју ноћења је Словенија (1 568), што је у односу на октобар 2010. године више за 17,0%.

**У 2010. години у Републици Српској за истраживање и развој потрошено је 20,7 милиона КМ**

Највише средстава за истраживање и развој (38,4%) потрошено је у области *Инжењерство и технологија,* а најмање у области *Хуманистичке науке* (0,6%)

У 2010. години **бруто домаћи издаци за истраживање и развој**, у свим секторима извођења истраживања и развоја, износили су **20 779 000 КМ** што је за 15,4% мање у односу на прошлу годину. Од укупних бруто домаћих издатака у пословном сектору потрошено је 41,0%, државном сектору 9,7%, високом образовању 48,6% и непрофитном сектору 0,7%.

Када се посматрају извори потрошених средстава за истраживање и развој, од 20 779 000 КМ, колико је издвојено за истраживање и развој, **20 284 000 KM су финансијска средства из Републике Српске**, 63 000 KM финансијска средства заједничких институција БиХ, 18 000 KM финансијска средства из Федерације БиХ или Брчко дистрикта и 414 000 КМ су финансијска средства из иностранства.

Највише средстава за истраживање и развој према научној области, 38,4%, потрошено је у области *Инжењерство и технологија* којој припадају грађевинарство, архитектура, електротехника, електроника, информационо, машинско, хемијско и медицинско инжењерство, инжењерство животне средине и остала инжењерства и технологије.

Највише уложених средстава за истраживање и развој било је намијењено унапређењу индустријског развоја (23,4%), развоја пољопривреде, шумарства и рибарства (22,5%) и друштвеног развоја и услуга (18,8%).

**На пословима истраживања и развоја у 2010. години биле су запосленe 1 053 особе**, са пуним и краћим од пуног радног времена, од чега су 43,1% жене. Изражено еквивалентом пуне запослености у 2010. години 791,8 лица било је запослено пуно радно вријеме на пословима истраживања и развоја.

**У истом периоду на пословима истраживања и развоја, на основу уговора о дјелу или ауторског уговора, била је** **ангажована 481 особа**, од чега су 33,4% жене. Изражено еквивалентом пуне запослености, на пословима истраживања и развоја пуно радно вријеме биле су ангажоване 154,4 особе.

**Укупан број истраживачо-развојних радова је 379**, од чега примјењеним истраживањима припада 44,1% радова, развојним истраживањима припада 41,2% радова и фундаменталним истраживањима 14,8% радова.

У 2010. години, 49 јединица се бавило истраживањем и развојем, од чега 16 извјештајних јединица припада пословном сектору, 28 извјештајних јединица високом образовању, 4 извјештајне јединице државном сектору и једна јединица непрофитном сектору.

 хиљ.

 Графикон 3. Бруто домаћи издаци за истраживање и развој према врсти и секторима

|  |
| --- |
| **МАТЕРИЈАЛ ПРИПРЕМИЛИ:**  |
| **Статистика рада** Даница Бабићdanica.babic@rzs.rs.baВладимир Копривицаvladimir.koprivica@rzs.rs.ba |
| **Статистика националних рачуна**Милка Цигановићmilka.ciganovic@rzs.rs.baЈадранка Лубурићjadranka.luburic@rzs.rs.ba |
| **Статистика цијена** Јасминка Милићjasminka.milic@rzs.rs.ba |
| **Статистика индустрије и рударства** Мирјана Бандурmirjana.bandur@rzs.rs.ba |
| **Статистика спољне трговине** Сања Стојчевић[sanja.stojcevic@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\sanja.stojcevic@rzs.rs.ba) |
| **Статистика унутрашње трговине** Санела Васиљевићsanela.vasiljevic@rzs.rs.ba |
| **Статистика туризма** Мирослав Илићmiroslav.ilic@rzs.rs.ba |
| **Статистика истраживања и развоја** Долорес Пеулићdolores.peulic@rzs.rs.ba |

|  |
| --- |
| **ОБЈАШЊЕЊА ПОЈМОВА** |
| **∅** - просјек |

|  |
| --- |
|  |
| Саопштење припремило одјељење публикација  |
| Владан Сибиновић, начелник одјељења Издаје Републички завод за статистику,Република Српска, Бања Лука, Вељка Млађеновића 12дДр Радмила Чичковић, директор ЗаводаСаопштење је објављено на Интернету, на адреси: www.rzs.rs.baтел. +387 51 332 700; E-mail: [stat@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)**Приликом коришћења података обавезно навести извор** |